Sukladno Zakonu o ublažavanju i uklanjanju posljedica prirodnih nepogoda župan Vukovarsko-srijemske županije je dana 7. rujna 2026. donio Odluku o proglašenju prirodne nepogode suša na području OPĆINE ANDRIJAŠEVCI, OPĆINE BABINA GREDA, OPĆINE BOGDANOVCI, OPĆINE BOROVO, OPĆINE BOŠNJACI, OPĆINE CERNA, OPĆINE DRENOVCI, OPĆINE GRADIŠTE, OPĆINE GUNJA, GRADA ILOK, OPĆINE IVANKOVO, OPĆINE JARMINA, OPĆINE LOVAS, OPĆINE MARKUŠICA. OPĆINE NEGOSLAVCI, OPĆINE NIJEMCI, OPĆINE NUŠTAR, GRADA OTOK, OPĆINE PRIVLAKA, OPĆINE STARI JANKOVCI, OPĆINE STARI MIKANOVCI, OPĆINE ŠTITAR, OPĆINE TOMPOJEVCI, OPĆINE TORDINCI, OPĆINE TOVARNIK, OPĆINE TRPINJA, GRADA VINKOVCI, OPĆINE VOĐINCI, OPĆINE VRBANJA, GRADA VUKOVAR, GRADA ŽUPANJA, (KLASA: 920-09/26-01/42; URBROJ: 2196-01-26-2) zbog vremenske nepogode uzrokovane sušom, kojom su na navedenom području nanijete velike materijalne štete na poljoprivredi u razdoblju od 01. lipnja 2026. do 31. kolovoza 2026.

Prijavljuju se samo parcele na kojima je nastala šteta.


 Prijavitelji  koji su pretrpjeli štetu uz obrazac PN obavezno dostavljaju sljedeću dokumentaciju:

1. kopija osobne iskaznice
2. kopija IBAN-a
3. Zahtjev  za potporu u poljoprivredi
4. popunjenu potpisanu Izjavu da nije osigurana imovina za koju se prijavljuje šteta (obrazac u prilogu)
5. popunjen i potpisan obrazac privole o korištenju vaših osobnih podataka (obrazac u prilogu)
6. fotodokumentacija (obavezna)

Obveza prijavitelja štete je da u obrascu PN u podacima naziva „Broj ARKOD čestice za koju se prijavljuje šteta/broj katastarske čestice“ obavezno unese sve ID brojeve iz Zahtjeva za potporu i upiše postotak štete po kulturama.

Pozivamo građane da prijave nastalu štetu podnošenjem propisanog obrasca PN i izjave u roku 8 dana od donošenja Odluke o proglašenju prirodne nepogode suša odnosno u roku od 8 dana od 7. rujna 2026.g.,  u vremenu od 8 do 14 sati na adresu Općina Nijemci, Trg kralja Tomislava 6. 
Obrazac se može preuzeti na web stranici Općine Nijemci.


Fotografije štete na poljoprivrednim  kulturama/usjevima možete poslati na mail: marina.subotic@nijemci.hr ili tajnica@nijemci.hr  ili isprintati u općini.

Kada šaljete fotografije putem maila, molimo da navedete ime i prezime i adresu podnositelja zahtjeva.

Nepotpuna dokumentacija i dokumentacija predana izvan navedenog roka NEĆE  se razmatrati.
